CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/39353)
  + [Valencià](/va/acuerdo/39977)






Selector de idioma

Leer

* [Español](/es/acuerdo/39087)
* [Valencià](/va/acuerdo/39483)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23[Butlletí Oficial Universitat d'Alacant](/ca/Publicacion)
====================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23

Data d'aprovació
:   25/05/2023

Data de publicació
:   26/05/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/39721)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/39311)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/39514)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23&url=https://www.boua.ua.es/va/acuerdo/39591)

**Títol:** CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 25 de maig de 2023

CONVOCATÒRIA D'AJUDES Al TRANSPORT PER A ESTUDIANTS DE PRÀCTIQUES EXTERNES DE GRAU DE LA FACULTAT DE FILOSOFIA I LLETRES EN EL CURS 2022-23.

1.            Objecte

L'objecte d'aquesta convocatòria és la concessió, en règim de concurrència competitiva, d'una ajuda econòmica per a sufragar part de les despeses de transport de l'alumnat de les titulacions de Grau de la Facultat de Filosofia i Lletres que haja superat en el curs 2022-23 l'assignatura Pràctiques Externes del seu pla d'estudis.

2.            Requisits de les Persones Beneficiàries

·        -Ser estudiant de qualsevol titulació de Grau de la Facultat i superar l'assignatura Pràctiques Externes del corresponent pla d'estudis en el curs 2022-23.

·             Haver realitzat almenys el 75% de les pràctiques de manera presencial.

·             Haver realitzat les pràctiques en una empresa/institució situada en un terme municipal que diste més de 10 km de la Universitat d'Alacant i del domicili familiar del o la sol·licitant, excepte si s'han realitzat en el mateix lloc i període en el qual s'ha gaudit d'un intercanvi de mobilitat, i en aquest cas no podrà obtindre's aquesta ajuda.

3.            Número i dotació de les beques.

Es concedirà un número de 36 ajudes, distribuint l'assignació de la següent manera:

Modalitat A: 12 ajudes de 100 € cadascuna per a estudiants del Grau en Turisme.

Modalitat B: 24 ajudes de 50 € cadascuna per a estudiants de la resta de titulacions de Grau de la Facultat.

De no adjudicar-se la totalitat d'ajudes destinades a una opció, el romanent podrà acumular-se a l'altra opció incrementant el nombre d'ajudes, sempre sense depassar la dotació màxima d'aquesta convocatòria.

Si així i tot quedaren ajudes sense concedir, la Comissió de Valoració estudiarà la possibilitat de concedir-les a aquelles que, complint la resta de requisits, es troben pròximes als 10 km de distància, seguint els criteris d'adjudicació generals.

4.            Termini i procediment de presentació de sol·licituds

4.1.            Termini de presentació

El termini per a sol·licitar l'ajuda s'obrirà l'endemà de la seua publicació en el BOUA i finalitzarà el 15 de juliol de 2023 a les 23.59 h.

4.2.  Procediment de presentació

La sol·licitud es presentarà a través del següent [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=170058&idioma=ca):

5.            Criteris d'adjudicació

L'assignació de les ajudes es realitzarà seguint els següents criteris:

- Modalitat A, s'ordenaran pels següents criteris

· Criteri 1 En primer lloc, no haver rebut remuneració per les pràctiques.

· Criteri 2. En segon lloc, dins del criteri 1. S'ordenaran de major a menor per distància entre el terme municipal de l'empresa/institució respecte al campus de Sant Vicent del Raspeig de la Universitat d'Alacant, o del domicili familiar (es triarà el cas menys favorable dels dos, complint en els dos el requisit d'un mínim de 10 km de distància).

- Modalitat B s'ordenaran pels següents criteris

· Criteri 1. En primer lloc, no haver rebut remuneració per les pràctiques.

· Criteri 2. En segon lloc, dins del criteri 1. S'ordenaran de major a menor per distància entre el terme municipal de l'empresa/institució respecte al campus de Sant Vicent del Raspeig de la Universitat d'Alacant, o del domicili familiar (es triarà el cas menys favorable dels dos, complint en els dos el requisit d'un mínim de 10 km de distància

En cas d'empat, se seguiran successivament els següents criteris de desempat:

· Major qualificació numèrica obtinguda en l'assignatura de Pràctiques.

· Major nota mitjana de l'expedient de grau.

· Major nombre de crèdits superats en el grau.

Una vegada resoltes les sol·licituds de pràctiques no remunerades, i si quedaren ajudes per assignar, dins de cada modalitat, s'adjudicaran seguint els mateixos criteris entre les sol·licituds de pràctiques que van tindre ajuda econòmica.

6. Òrgan gestor i comissió de valoració

6.1.Òrgan gestor

L'òrgan gestor de la convocatòria, la Secretaria de la Facultat de Filosofia i Lletres, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat responsable de la tramitació de la convocatòria és l'Oficina de Pràctiques de la Facultat de Filosofia i Lletres. Contacte: <https://cvnet.cpd.ua.es/uasolicitudes/home/createid/?id=26>

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2.            Comissió de valoració.

La Comissió encarregada de la valoració de les sol·licituds, denominada "comissió de valoració" tindrà la següent composició:

Presidència: Degà de la Facultat de Filosofia i Lletres.

Secretaria: Administradora de la Facultat de Filosofia i Lletres.

Vocal: Vicedegana d'Estudiants i Emprenedoria

7.            Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web de l'Oficina de Pràctiques de la Facultat de Filosofia i Lletres <https://lletres.ua.es/es/practiques/>, substituint a la notificació a les persones interessades i produint els mateixos efectes

La resolució provisional de les ajudes es publicarà a partir del 25 de setembre de 2023. A partir de l'endemà de la seua publicació, les persones interessades tindran un termini de 10 dies hàbils per a la presentació d'al·legacions per qualsevol de les formes previstes en l'art. 16 de la Llei 39/2015, d'1 d'octubre, de Procediment Administratiu Comú de les Administracions Públiques, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8.            Marc legal i pressupostari

La convocatòria d'ajuda que serveix de base reguladora, es troba recollida en la línia de subvenció número 2023LS0021, de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes, d'un màxim de 2.400,00 euros, serà sufragada amb càrrec al capítol IV (orgànica 03.07.9P.86.29) del pressupost de la Facultat de Filosofia i Lletres L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9.            Obligació i justificació del beneficiari

9.1.            Obligacions de les persones beneficiàries.

Són obligacions de les persones beneficiàries, les següents:

a) Proporcionar la documentació que se li requerisca per a poder fer efectiu el pagament.

A més, són obligacions de les persones beneficiàries, les contemplades en l'article 14 de Llei 38/2003, General de Subvencions, entre les quals es troben:

a)            Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

b)           Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2.             Justificació de persones beneficiàries i pagament

La justificació del compliment dels beneficiaris d'aquesta convocatòria és prèvia a la seua resolució. La universitat comprovarà d'ofici els requisits exigits per a l'adjudicació i procedirà al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

10.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [dha@ou.zn](mailto:hjp@dz.ri).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

11.         Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a  25 de maig de 2023

La rectora

PD. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03512 Sant Vicent del Raspeig - Alacant  
 Tel. 73 907 2569 - Fax 27 698 9574](https://www.google.es/maps/@75.061346,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12063&trk=tyah&trkInfo=tarId%6Y8486192162864%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)